CELEX: 32011R1085
Language: lt
Date: 2011-10-27 00:00:00
Title: 2011 m. spalio 27 d. Komisijos įgyvendinimo reglamentas (ES) Nr. 1085/2011, kuriuo iš dalies keičiamas Komisijos reglamentas (EB) Nr. 501/2008, kuriuo nustatomos išsamios Tarybos reglamento (EB) Nr. 3/2008 dėl žemės ūkio produktams skirtų informavimo ir skatinimo priemonių vidaus rinkoje ir trečiosiose šalyse taikymo taisyklės

28.10.2011   
            
            
               LT
            
            
               Europos Sąjungos oficialusis leidinys
            
            
               L 281/5
            
         KOMISIJOS ĮGYVENDINIMO REGLAMENTAS (ES) Nr. 1085/2011
   2011 m. spalio 27 d.
   kuriuo iš dalies keičiamas Komisijos reglamentas (EB) Nr. 501/2008, kuriuo nustatomos išsamios Tarybos reglamento (EB) Nr. 3/2008 dėl žemės ūkio produktams skirtų informavimo ir skatinimo priemonių vidaus rinkoje ir trečiosiose šalyse taikymo taisyklės
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. gruodžio 17 d. Tarybos reglamentą (EB) Nr. 3/2008 dėl žemės ūkio produktams skirtų informavimo ir skatinimo priemonių vidaus rinkoje ir trečiosiose šalyse (1), ypač į jo 15 straipsnį,
   kadangi:
   
               (1)
            
            
               Komisijos reglamente (EB) Nr. 501/2008 (2) nustatytos Reglamento (EB) Nr. 3/2008 6 straipsnyje nurodytų programų parengimo, atrankos, įgyvendinimo, finansavimo ir kontrolės taisyklės;
            
         
               (2)
            
            
               siekiant padidinti schemos veiksmingumą, šakinėms ir tarpšakinėms organizacijoms turėtų būti suteikta galimybė tarptautinėje rinkoje ir trečiosiose šalyse įgyvendintinas programas pateikti du kartus per metus. Turėtų būti pritaikytas pateikimo ir atrankos grafikas, kad būtų suteikta galimybė ankstesniuoju etapu atmestoms programoms būti atrinktoms. Kad perėjimas prie naujojo pateikimo ir atrankos grafiko būtų sklandesnis, reikėtų numatyti, kad pirmojo programų pateikimo 2012 m. grafikas nebūtų keičiamas;
            
         
               (3)
            
            
               siekiant sumažinti administracinę naštą reikėtų panaikinti reikalavimą Komisijai siųsti tam tikrus dokumentus (sutarties su pasiūlymą teikiančia organizacija kopiją ir įrodymą, kad buvo pateiktas įvykdymą užtikrinantis užstatas; sutarties su įgyvendinančia institucija kopiją; kiekvienos išankstinio mokėjimo paraiškos kopiją ir įrodymą, kad pateiktas atitinkamas užstatas; sutarties vykdymo ketvirčio ataskaitas), nebent Komisija to aiškiai paprašytų;
            
         
               (4)
            
            
               reikėtų patikslinti, kad nacionalinė kompetentinga už visuomenės sveikatą atsakinga institucija turi patvirtinti su produkto poveikiu sveikatai susijusius pranešimus, o valstybės narės patvirtinta medžiaga turi būti atsiųsta Komisijai;
            
         
               (5)
            
            
               Reglamentas (EB) Nr. 501/2008 turėtų būti atitinkamai iš dalies pakeistas;
            
         
               (6)
            
            
               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 501/2008 iš dalies keičiamas taip:
   
               (1)
            
            
               4 straipsnio 3 dalies antra pastraipa pakeičiama taip:
               „Pranešimai, kuriuose yra paminėtas toks poveikis, turi būti patvirtinti nacionalinės kompetentingos už visuomenės sveikatą atsakingos institucijos.“
            
         
               (2)
            
            
               8 straipsnio 1 dalies antra pastraipa pakeičiama taip:
               „Atitinkamus sektorius atstovaujančios Sąjungos šakinės arba tarpšakinės organizacijos (toliau – pasiūlymus teikiančios organizacijos) valstybei narei programas pateikia ne vėliau kaip rugsėjo 30 d. („pirmasis programų pateikimas“) ir balandžio 15 d. („antrasis programų pateikimas“). 2012 m. pirmasis programų pateikimas gali būti vykdomas iki 2011 m. lapkričio 30 d.“
            
         
               (3)
            
            
               11 straipsnis iš dalies keičiamas taip:
               
                           a)
                        
                        
                           1 dalies pirma pastraipa pakeičiama taip:
                           „1.   Valstybės narės išsiunčia Komisijai 9 straipsnio 1 dalyje numatytą sąrašą, kuriame, prireikus, nurodytos jų pasirinktos, pagal 8 straipsnio 3 dalį atrinktos įgyvendinančios institucijos ir kiekvienos programos kopiją. Siunčiama elektroniniu būdu ir paštu; Komisija dokumentus turi gauti ne vėliau kaip lapkričio 30 d. (pirmojo programų pateikimo atveju) arba birželio 15 d. (antrojo programų pateikimo atveju).“
                        
                     
                           b)
                        
                        
                           2 dalis pakeičiama taip:
                           „2.   Ne vėliau kaip sausio 31 d. pirmojo programų pateikimo atveju ir rugpjūčio 16 d. antrojo programų pateikimo atveju Komisija atitinkamas valstybes nares informuoja, jei ji nustato, kad programos visiškai arba iš dalies neatitinka:
                           
                                       a)
                                    
                                    
                                       Sąjungos teisės; arba
                                    
                                 
                                       b)
                                    
                                    
                                       su vidaus rinka susijusių gairių; arba
                                    
                                 
                                       c)
                                    
                                    
                                       9 straipsnio 2 dalyje nurodytų kriterijų (trečiosioms šalims skirtų programų atveju).“
                                    
                                 
                     
                           c)
                        
                        
                           3 dalies antra pastraipa pakeičiama taip:
                           „Patikrinusi pataisytas programas, Komisija ne vėliau kaip balandžio 30 d. (pirmojo programų pateikimo atveju) arba lapkričio 15 d. (antrojo programų pateikimo atveju) nusprendžia, kurias programas ji gali iš dalies finansuoti pagal Reglamento (EB) Nr. 3/2008 16 straipsnio 2 dalyje nurodytą procedūrą.“
                        
                     
                           d)
                        
                        
                           įterpiama 5 dalis:
                           „5.   Nukrypstant nuo 1, 2 ir 3 dalių, 2012 m. pirmojo programų pateikimo terminai yra šie:
                           
                                       a)
                                    
                                    
                                       1 dalyje minimą sąrašą valstybės narės pateikia, o Komisija gauna ne vėliau kaip 2012 m. vasario 15 d.;
                                    
                                 
                                       b)
                                    
                                    
                                       2 dalyje numatytą informaciją Komisija valstybėms narėms pateikia iki 2012 m. balandžio 26 d.;
                                    
                                 
                                       c)
                                    
                                    
                                       Komisija ne vėliau kaip 2012 m. birželio 30 d. nusprendžia, kurias programas ji gali iš dalies finansuoti“
                                    
                                 
                     
         
               (4)
            
            
               16 straipsnio 5 dalis pakeičiama taip:
               „5.   Komisijai pareikalavus, valstybė narė per 10 darbo dienų jai išsiunčia sutarties kopiją ir įrodymą, kad buvo pateiktas įvykdymą užtikrinantis užstatas.
               Komisijai pareikalavus, valstybė narė taip pat per 10 darbo dienų jai išsiunčia pasiūlymą teikiančios organizacijos ir įgyvendinančios institucijos sudarytos sutarties kopiją. Pastarojoje sutartyje numatoma nuostata, įpareigojanti įgyvendinančią instituciją sudaryti sąlygas atlikti 25 straipsnyje numatytus patikrinimus.“
            
         
               (5)
            
            
               17 straipsnio 3 dalies pirma pastraipa pakeičiama taip:
               „3.   Išankstinis mokėjimas atliekamas tik tuo atveju, jei sutartį vykdančioji organizacija Reglamento (EEB) Nr. 2220/85 III dalyje nurodytomis sąlygomis valstybei narei pateikia užstatą, sudarantį 110 % išankstinio mokėjimo sumos. Komisijai pareikalavus, valstybė narė per 10 darbo dienų jai išsiunčia kiekvienos išankstinio mokėjimo paraiškos kopiją ir įrodymą, kad pateiktas atitinkamas užstatas.“
            
         
               (6)
            
            
               22 straipsnio 3 dalis pakeičiama taip:
               „3.   Komisijai pareikalavus, valstybė narė per 10 darbo dienų jai išsiunčia pagal 18 straipsnį tarpiniams mokėjimams atlikti būtinų ketvirčio ataskaitų kopijas.“
            
         
               (7)
            
            
               23 straipsnio 1 dalies antra pastraipa pakeičiama taip:
               „Jos patvirtintą medžiagą perduoda Komisijai.“
            
         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. spalio 27 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 3, 2008 1 5, p. 1.
   
      (2)  OL L 147, 2008 6 6, p. 3.